12/07/2011 | Administración LocalMunicipal
Oleiros
Secretaría Xeral
Edicto acordo delegación competencias a prol Xunta Goberno Local

Na sesión do Concello Pleno que tivo lugar o 20 de Xuño de 2011 acordouse a delegación de competencias a prol da Xunta de Goberno Local. En conformidade cos artigos 13 da Lei 30/1992, do 26 de Novembro e 114 e seguintes do Real Decreto 2586/1986, do 28 de Novembro, faise público mediante este edicto o contido dos acordos tomados: Primeiro.- Delegar as competencias que se sinalan do Concello Pleno a prol da Xunta de Goberno Local: a) O exercicio de accións xudiciais e administrativas e a defensa da Corporación en materias de competencia plenaria (art.22.2. j) L. R. B. L.). b) A declaración de lesividade dos actos do Concello (art.22.2. k) L. R. B. L.). c) A concertación das operacións de crédito nas que a súa contía acumulada, dentro de cada exercicio económico, exceda do 10% dos recursos ordinarios do orzamento –agás as de tesourería, que lles corresponderán cando o importe acumulado das operacións vivas en cada intre supere o 15% dos ingresos correntes liquidados no exercicio anterior, todo isto de conformidade co disposto na Lei reguladora de Facendas Locais (art.22.2. m) L. R. B. L.). d) As contratacións de obras, servizos, suministros, xestión de servizos públicos, contratos administrativos especiais e contratos privados cando os seus importes superen o 10% dos recursos ordinarios do orzamento e, en calquera caso os seis millóns de euros, así como os plurianuais cando a súa duración sexa superior a catro anos ou de duración menor, cando o importe acumulado de tódalas súas anualidades supere a porcentaxe indicada referido aos recursos ordinarios do orzamento do primeiro exercicio. Asemade deléganse as concesións sobre bens e servizos das mesmas e a adquisición de bens inmobles e dereitos suxeitos a lexislación patrimonial cando o seu valor supere o 10% dos recursos ordinarios do orzamento e os tres millón de euros, así como a enaxenación do patrimonio cando o seu valor supere a porcentaxe e a contía indicados. Co límite, no caso das concesión das de duración superior a cinco anos sempre que o importe supere o 20% dos recursos ordinarios do orzamento, e nas enaxenacións de bens que superen o 20% dos recursos ordinarios do orzamento. Dita competencia recollese na Lei 30/2007, de contratos do Sector público, disposición adicional segunda. e) A aprobación de proxectos de obras e servizos cando sexa competente para a súa contratación ou concesión ao pleno e cando non estean previstos no orzamento (art.22.2. ñ) L. R. B. L.). f) A aprobación de prezos públicos (art.47.1 R. D. L.2/2004 –T. R. da L. R. F. L.-). Segundo.- As delegacións acordadas neste acordo quedan suxeitas ó seguinte réxime xurídico: a) O exercicio das facultades por delegación deberá facerse constar nas resolucións que se dicten, en conformidade co que dispón o artigo 14 da Lei 30/1992, de 26 de novembro. b) O órgano delegante conservará as facultades de recibir información detallada da xestión da competencia delegada e dos actos e disposicións emanados en virtude da delegación, a de ser informado previamente á adopción de decisións de transcendencia, de acordo co disposto no artigo 115 do ROF. c) O Pleno da Corporación poderá revogar as delegacións coas mesmas formalidades tomadas para as aprobar. d) Os acordos que tome a Xunta de Goberno Local no exercicio das facultades delegadas polo Pleno deberán estar precedidos do dictame da correspondente comisión informativa, agás no caso de urxencia, e neste suposto darase conta á comisión do acordo tomado na primeira sesión que tiver lugar. Terceiro.- As referencias que contén este acordo a preceptos de normas concretos entenderanse feitas de xeito automático ós preceptos das normas que as modifiquen ou substitúan. Cuarto.- Por aplicación do artigo 13 da Lei 30/1992, corresponderá á alcaldía a resolución dos recursos de reposición e extraordinarios de revisión que se presentaren contra os actos administrativos dictados en exercicio das facultades delegadas. Quinto.- Esta resolución será efectiva dende o día seguinte ó da súa sinatura e será feita pública mediante a inserción dun edicto no Boletín Oficial da provincia de A Coruña, en cumprimento do que dispón o artigo 13 da Lei 30/1992, do 26 de novembro. Sexto.- Contra esta resolución, coa que remata a vía administrativa, poderán os interesados interpoñer os seguintes recursos: a)- Con carácter potestativo un recurso de reposición diante do mesmo órgano que dictou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da Lei 30/1992, do 26 de novembro, do réxime xurídico das administracións públicas e do procedemento administrativo común (LPAC). b)- Directamente contra esta resolución poderase interpoñer un recurso contencioso administrativo diante dos Xulgados do Contencioso Administrativo da cidade da Coruña, no prazo de dous (02) meses, a contar desde o día seguinte ó de recepción da notificación desta resolución, de acordo co disposto no artigo 46.1 da Lei 29/1998, do 13 de xullo, reguladora da Xurisdicción Contencioso Administrativa (LXCA). OLEIROS, 27 de xuño de 2011 O alcalde Ángel García Seoane